CELEX: 42013X0327(03)
Language: et
Date: 2013-03-27 00:00:00
Title: ÜRO Euroopa Majanduskomisjoni (UN/ECE) eeskiri nr 62 – Juhtrauaga mootorsõidukite tüübikinnituse ühtsed sätted seoses nende kaitsmisega omavolilise kasutamise vastu

27.3.2013   
            
            
               ET
            
            
               Euroopa Liidu Teataja
            
            
               L 89/37
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 uusimast versioonist, mis on kättesaadav Internetis:
   http://www.unece.org/trans/main/wp29/wp29wgs/wp29gen/wp29fdocstts.html
   ÜRO Euroopa Majanduskomisjoni (UN/ECE) eeskiri nr 62 – Juhtrauaga mootorsõidukite tüübikinnituse ühtsed sätted seoses nende kaitsmisega omavolilise kasutamise vastu
   Sisaldab kogu kehtivat teksti kuni:
   eeskirja originaalversiooni 2. täiendus – jõustumise kuupäev: 10. oktoober 2006
   SISUKORD
   EESKIRI
   
               1.
            
            Reguleerimisala
         
               2
            
            Mõisted
         
               3.
            
            Tüübikinnituse taotlemine
         
               4.
            
            Tüübikinnituse andmine
         
               5.
            
            Üldspetsifikatsioonid
         
               6.
            
            Erispetsifikatsioonid
         
               7.
            
            Sõidukitüübi või sõiduki kaitseseadme muutmine
         
               8.
            
            Toodangu vastavus nõuetele
         
               9.
            
            Karistused toodangu nõuetele mittevastavuse korral
         
               10.
            
            Tootmise lõpetamine
         
               11.
            
            Tüübikinnituskatsete eest vastutavate tehniliste teenistuste ning haldusasutuste nimed ja aadressid
         LISAD
   
               I lisa.
            
            Teatis, milles käsitletakse juhtrauaga mootorsõidukitüübile tüübikinnituse andmist (või selle andmisest keeldumist, tüübikinnituse tühistamist või tootmise lõpetamist) vastavalt eeskirjale nr 62 seoses sõiduki kaitsmisega omavolilise kasutamise vastu.
         
               2. lisa.
            
            Tüübikinnitusmärkide kujundus.
         
               3. lisa.
            
            3. tüübi kaitseseadmete kulumiskatse
         1.   KOHALDAMISALA
   
               1.1.
            
            
               Käesolevat eeskirja kohaldatakse L1–L7 (1) kategooria sõidukite suhtes, juhul kui neile on paigaldatud juhtraud.
            
         2.   MÕISTED
   Käesolevas määruses kasutatakse järgmisi mõisteid:
   2.1.   „sõiduki tüübikinnitus”– sõiduki tüübikinnitus seoses sõiduki kaitsmisega omavolilise kasutamise vastu;
   2.2.   „sõidukitüüp”– mootorsõidukid, mis ei erine üksteisest selliste oluliste aspektide poolest nagu:
   2.3.   „kaitseseade”– süsteem, mis on projekteeritud nii, et see takistab sõiduki omavolilist kasutamist, sundlukustades rooli või jõuülekande; süsteem võib olla:
   2.4.   „roolimehhanism”– roolimisseade (juhtrauad), roolikann ja selle kate, roolivõll ning kõik muud komponendid, mis vahetult mõjutavad kaitseseadme toimimist;
   2.5.   „kombinatsioon”– lukustussüsteemi spetsiaalselt kavandatud ja teostatud variant, mis nõuetekohase käivitamise juures võimaldab lukustussüsteemi toimimist;
   2.6.   „võti”– seade, mis on projekteeritud ja valmistatud üksnes konkreetse seadmega kasutatavaks projekteeritud ja ehitatud lukustussüsteemi avamiseks ja lukustamiseks.
   3.   TÜÜBIKINNITUSE TAOTLEMINE
   
               3.1.
            
            
               Sõiduki tüübikinnituse taotluse seoses sõiduki omavolilist kasutamist takistava kaitseseadmega esitab sõiduki tootja või tema nõuetekohaselt volitatud esindaja.
            
         
               3.2.
            
            
               Taotlusele lisatakse järgmised dokumendid kolmes eksemplaris ning järgmised üksikasjalikud andmed:
               
                           3.2.1.
                        
                        
                           sõidukitüübi üksikasjalik kirjeldus sõidukiosa või -osade paigutuse ja konstruktsiooni suhtes, mille tööd kaitseseade mõjutab;
                        
                     
                           3.2.2.
                        
                        
                           kaitseseadme ja selle sõidukile paigaldamise piisavalt üksikasjalikud joonised sobivas mõõtkavas;
                        
                     
                           3.2.3.
                        
                        
                           seadme tehniline kirjeldus.
                        
                     
         
               3.3.
            
            
               Tüübikinnituskatsete tegemise eest vastutavale tehnilisele teenistusele esitatakse:
               
                           3.3.1.
                        
                        
                           kinnitatava tüübi representatiivsõiduk, kui seda nõuab tehniline teenistus ning samuti
                        
                     
                           3.3.2.
                        
                        
                           tehnilise teenistuse nõudmisel sõiduki need osad, mida kõnealune teenistus peab käesoleva eeskirja punktides 5 ja 6 sätestatud kontrollimisel oluliseks.
                        
                     
         4.   TÜÜBIKINNITUSE ANDMINE
   
               4.1.
            
            
               Kui käesoleva eeskirja kohaselt kinnituse saamiseks esitatud sõiduk vastab punktide 5 ja 6 nõuetele, antakse sellele sõidukitüübile tüübikinnitus.
            
         
               4.2.
            
            
               Igale kinnitatud tüübile antakse tüübikinnitusnumber. Selle kaks esimest numbrit (praegu 00 eeskirja algversiooni järgi) näitavad tüübikinnituse andmise ajaks eeskirja viimati tehtud peamisi tehnilisi muudatusi hõlmavat muudatuste seeriat. Sama kokkuleppeosaline ei või anda sama numbrit samale sõidukitüübile, millel on teist tüüpi kaitseseade või mille kaitseseade on paigaldatud teisiti, või muule sõidukitüübile.
            
         
               4.3.
            
            
               Teatis sõidukitüübile käesoleva eeskirja kohase tüübikinnituse andmise või selle andmisest keeldumise kohta edastatakse käesolevat eeskirja kohaldavatele kokkuleppeosalistele, kasutades selleks käesoleva eeskirja 1. lisas esitatud näidisele vastavat vormi ja taotleja poolt tüübikinnituseks esitatud kaitseseadme ja selle paigaldamise jooniseid formaadis, mis ei ole suurem kui A4 (210 × 297 mm) või mis on kokku voldituna selles formaadis ja vastavas mõõtkavas (2).
            
         
               4.4.
            
            
               Igale sõidukile, mis vastab käesoleva eeskirja alusel tüübikinnituse saanud sõidukitüübile, tuleb kinnitada tüübikinnituse vormil kindlaksmääratud hästi märgatavasse ja kergesti juurdepääsetavasse kohta rahvusvaheline tüübikinnitusmärk, millel on:
               
                           4.4.1.
                        
                        
                           ringiga ümbritsetud E-täht, millele järgneb tüübikinnituse andnud riigi tunnusnumber;
                        
                     
                           4.4.2.
                        
                        
                           käesoleva eeskirja number, millele järgneb „R”-täht, kriips ja tüübikinnitusnumber, mis paiknevad punktis 4.4.1 kirjeldatud ringist paremal.
                        
                     
         
               4.5.
            
            
               Kui sõiduk vastab sõiduki tüübile, mis on käesolevale eeskirjale vastava tüübikinnituse andnud riigis saanud tüübikinnituse ühe või mitme käesolevale kokkuleppele lisatud muu eeskirja alusel, ei ole punktis 4.4.1 sätestatud tähist vaja korrata; sellisel juhul paigutatakse eeskirja ja tüübikinnituse numbrid ning täiendavad sümbolid kõigi eeskirjade kohta, mille kohaselt on antud tüübikinnitus riigis, mis on andnud tüübikinnituse käesoleva eeskirja alusel, vertikaalsete tulpadena punktiga 4.4.1 ettenähtud sümbolist paremale.
            
         
               4.6.
            
            
               Tüübikinnitusmärk peab olema selgesti loetav ja kustumatu.
            
         
               4.7.
            
            
               Tüübikinnitusmärk tuleb paigutada sõiduki tootja paigaldatud sõidukiandmetega plaadi lähedale või selle peale.
            
         
               4.8.
            
            
               Käesoleva eeskirja 2. lisas on esitatud tüübikinnitusmärkide kujunduse näidised.
            
         5.   ÜLDSPETSIFIKATSIOONID
   
               5.1.
            
            
               Kaitseseade peab olema projekteeritud nii, et:
               
                           5.1.1.
                        
                        
                           see tuleb välja lülitada selleks, et sõidukit oleks võimalik roolida, juhtida või otsejoones ettepoole liigutada;
                        
                     
                           5.1.2.
                        
                        
                           4. tüüpi kaitseseadmete puhul peab seade olema projekteeritud nii, et jõuülekande vabastamiseks tuleb see välja lülitada. Kui seadme käivitab seisupidur, peab see toimima samaaegselt sõiduki mootorit väljalülitava seadmega;
                        
                     
                           5.1.3.
                        
                        
                           võtit on võimalik välja võtta ainult siis, kui lukukeel on täiesti avatud või täiesti suletud asendis. Välistatud peavad olema võtme kõik vahepealsed asendid, mille tõttu võib tekkida lukukeele vallandumise oht isegi siis kui kaitseseadme võti on sisestatud.
                        
                     
         
               5.2.
            
            
               Punkti 5.1 nõuded peavad olema täidetavad võtme ühekordse kasutamisega.
            
         
               5.3.
            
            
               Punktis 5.1 nimetatud kaitseseade ning sõiduki komponendid, mille toimimist kõnealune seade mõjutab, peavad olema projekteeritud nii, et seadet ei saa kiiresti ja tähelepanu äratamata avada, kasutamiskõlbmatuks muuta ega lõhkuda, kasutades näiteks odavaid, kergesti peidetavaid ning laiatarbekaubana kättesaadavaid tööriistu ja seadmeid.
            
         
               5.4.
            
            
               Kaitseseade paigaldatakse sõidukile osana originaalvarustusest (see tähendab seadmeid, mis sõiduki tootja paigaldab enne esimest jaemüüki). Lukk peab olema kindlalt kaitseseadeldisse monteeritud. (Kui lukk on eemaldatav võtme abil pärast katte või mõne muu kinnitusseadme eemaldamist, siis see ei ole nõudega vastuolus).
            
         
               5.5.
            
            
               Võtmega lukustussüsteemil peab olema vähemalt 1 000 erinevat võtmekombinatsiooni või aastas toodetud sõidukite üldarvuga võrdne arv kombinatsioone, kui sõidukite üldarv on alla 1 000. Ühte tüüpi sõidukite puhul tohib iga kombinatsiooni esinemissagedus olla umbkaudu üks tuhandele.
            
         
               5.6.
            
            
               Võtme ja luku kodeerimine ei tohi olla nähtav.
            
         
               5.7.
            
            
               Lukk peab olema projekteeritud, valmistatud ja paigaldatud nii, et lukusilindri pööramine lukustusasendis pöördemomendiga alla 0,245 mdaN on võimalik ainult sellele lukule sobiva võtmega, ja
               
                           5.7.1.
                        
                        
                           hooblülitiga lukusilindritesse ei ole kõrvuti asetatud mitte rohkem kui kaks ühes suunas toimivat identset lülitit, ning ühe luku hooblülititest kuni 60 % tohivad olla identsed;
                        
                     
                           5.7.2.
                        
                        
                           pöördlülitiga lukusilindritesse ei ole kõrvuti asetatud mitte rohkem kui kaks ühes suunas toimivat identset lülitit, ning ühe luku pöördlülititest kuni 50 % tohivad olla identsed.
                        
                     
         
               5.8.
            
            
               Kaitseseadmed peavad olema sellised, et oleks välistatud turvalisust ohustava juhusliku lukustumise oht töötava mootoriga liikuval sõidukil.
            
         
               5.9.
            
            
               1., 2. või 3. tüübi kaitseseade peab aktiveeritud olekus olema piisavalt tugev, et vastu pidada roolivõlli telgedele mõlemas suunas staatiliselt mõjuvale 20 mdaN pöördemomendile, ilma et roolimehhanism niivõrd kahjustuks, et see ohustaks turvalisust.
            
         
               5.10.
            
            
               1., 2. või 3. tüübi kaitseseade peab olema projekteeritud nii, et rool on lukustatav üksnes vähemalt 20° nurga all otseasendist vasakule ja/või paremale.
            
         6.   ERISPETSIFIKATSIOONID
   
               6.1.
            
            
               Lisaks punktis 5 sätestatud üldspetsifikatsioonidele peab kaitseseade vastama allpool kirjeldatud tingimustele.
               
                           6.1.1.
                        
                        
                           1. või 2. tüübi kaitseseadmete puhul peab lukk olema lukustatav ainult võtme liigutamise abil, kui juhtrauad on lukukeele vastavasse uurdesse sissekeeramiseks sobivas asendis.
                        
                     
                           6.1.2.
                        
                        
                           3. tüübi kaitseseadmete puhul peab ainult sõiduki kasutaja saama teatava liigutuse abil lukukeelt eelkoormata võtme keeramise abil või sellele lisaks. Kui lukukeel on eelkoormatud, ei saa võtit välja võtta, välja arvatud punkti 5.1.3 sätete kohaselt.
                        
                     
         
               6.2.
            
            
               2. või 3. tüübi kaitseseadmete puhul ei tohi olla võimalik lukukeelt sisse lülitada seni, kuni seadme asend on selline, mis võimaldab sõiduki mootori käivitumist.
            
         
               6.3.
            
            
               3. tüübi kaitseseadmete puhul, ei tohi olla võimalik takistada selle tööd, kui seade on tööle pandud.
            
         
               6.4.
            
            
               3. tüübi kaitseseadmete puhul peab kaitseseade olema heas töökorras ja vastama punktides 5.7, 5.8, 5.9 ja 6.3 sätestatud nõuetele ka pärast käesoleva eeskirja 3. lisas nimetatud katse 2 500 lukustustsüklit mõlemas suunas.
            
         7.   SÕIDUKITÜÜBI VÕI SÕIDUKI KAITSESEADME MUUTMINE
   
               7.1.
            
            
               Igast sõidukitüübi või sõiduki kaitseseadme muutmisest tuleb teatada sõidukitüübi kinnitanud ametiasutusele. Seejärel võib asutus kas:
               
                           7.1.1.
                        
                        
                           võtta seisukoha, et tõenäoliselt ei avalda tehtud muudatused märgatavat ebasoovitavat mõju ja sõiduk vastab igal juhul endiselt nõuetele, või
                        
                     
                           7.1.2.
                        
                        
                           nõuda katsetamise eest vastutavalt tehniliselt teenistuselt täiendavat katsearuannet.
                        
                     
         
               7.2.
            
            
               Muudatuste loetelu sisaldav teatis tüübikinnituse andmise või selle andmisest keeldumise kohta edastatakse käesolevat eeskirja kohaldavatele lepinguosalistele punktis 4.3 määratletud korras.
            
         8.   TOODANGU VASTAVUS NÕUETELE
   
               8.1.
            
            
               Kõikide käesoleva eeskirja nõuete kohase tüübikinnitusmärgiga sõidukite kaitseseadmete tüübid, nende sõidukile paigaldamine ja osad, mille toimimist kaitseseadeldis mõjutab, peavad vastama tüübikinnituse saanud sõiduki tüübile.
            
         
               8.2.
            
            
               Selleks et kontrollida punkti 8.1 kohast vastavust, tehakse seeriatoodangu sõidukitele, mis kannavad käesoleva eeskirjaga ette nähtud tüübikinnitusmärki, piisaval arvul pistelisi kontrolle.
            
         9.   KARISTUSED TOODANGU NÕUETELE MITTEVASTAVUSE KORRAL
   
               9.1.
            
            
               Sõidukitüübile käesoleva eeskirja kohaselt antud tüübikinnituse võib tühistada, kui punktis 8.1 sätestatud nõuded ei ole täidetud.
            
         
               9.2.
            
            
               Kui käesolevat eeskirja rakendav kokkuleppeosaline tühistab tüübikinnituse, mille ta varem on andnud, teatab ta sellest viivitamata teistele käesolevat eeskirja kohaldavatele kokkuleppeosalistele, saates neile tüübikinnitusteate koopia, mille lõppu on lisatud suurte tähtedega kirjutatud märkus „TÜÜBIKINNITUS TÜHISTATUD” koos kuupäeva ning allkirjaga.
            
         10.   TOOTMISE LÕPETAMINE
   Kui tüübikinnituse valdaja lõpetab täielikult käesoleva eeskirja kohaselt tüübikinnituse saanud sõiduki tootmise, teavitab ta sellest tüübikinnituse andnud asutust. Asjaomase teate saamise järel teavitab asutus sellest teisi käesolevat eeskirja kohaldavaid kokkuleppeosalisi, saates neile tüübikinnitusteate koopia, mille lõppu on lisatud suurte tähtedega kirjutatud märkus „TOOTMINE LÕPETATUD” koos kuupäeva ja allkirjaga.
   11.   TÜÜBIKINNITUSKATSETE EEST VASTUTAVATE TEHNILISTE TEENISTUSTE NING HALDUSASUTUSTE NIMED JA AADRESSID
   Käesolevat eeskirja kohaldavad kokkuleppeosalised teatavad Ühinenud Rahvaste Organisatsiooni sekretariaadile tüübikinnituskatsete eest vastutavate tehniliste teenistuste ning tüübikinnitusi andvate haldusasutuste nimed ja aadressid; nendele asutustele tuleb saata teistes riikides väljastatud tõendid tüübikinnituse andmise, selle andmisest keeldumise või tüübikinnituse tühistamise kohta.
   
      (1)  Nagu on määratletud sõidukite ehitust käsitleva konsolideeritud resolutsiooni (R.E.3) (TRANS/WP.29/78/Rev.1/Amend.2, mida on viimati muudetud 4. muudatusega) 7. lisas.
   
      (2)  1958. aasta kokkuleppe osalisriikide tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas (dokument ECE/TRANS/WP.29/78/Rev.2/Amend.1).
   
      1. LISA
      
         TEATIS
      
      (Suurim formaat: A4 (210 × 297 mm))
      
         
   
   
      2. LISA
      
         TÜÜBIKINNITUSMÄRKIDE KUJUNDUS
      
      Näidis A
      (Vt käesoleva eeskirja punkti 4.4)
      
         
      Sõidukile kinnitatud eespool kujutatud tüübikinnitusmärk näitab, et asjaomane sõidukitüüp on saanud eeskirja nr 62 kohase tüübikinnituse Madalmaades (E4) seoses sõiduki kaitsmisega omavolilise kasutamise vastu ja kannab tüübikinnitusnumbrit 002439. Tüübikinnitusnumber näitab, et tüübikinnitus anti kooskõlas eeskirja nr 62 algversiooni nõuetega.
      Näidis B
      (Vt käesoleva eeskirja punkti 4.5)
      
         
      Sõidukile kinnitatud eespool kujutatud tüübikinnitusmärk näitab, et asjaomane sõidukitüüp on saanud tüübikinnituse Madalmaades (E4) vastavalt eeskirjadele nr 62 ja 10 (1). Tüübikinnitusnumbrid näitavad, et vastavate tüübikinnituste andmise kuupäevadel ei olnud eeskirja nr 62 muudetud ning eeskiri nr 10 hõlmas juba seeria 01 muudatusi.
      
         (1)  Teine number on esitatud vaid näitena.
   
   
      3. LISA
      
         3. TÜÜBI KAITSESEADMETE KULUMISKATSE
      
      1.   KATSESEADMED
      1.1.   Katseseadmed koosnevad järgmistest osadest:
      
                  1.1.1.
               
               
                  nõuetekohane seadeldis, millele saab monteerida kogu roolimehhanismi näidise, mis on varustatud kaitseseadmega, nagu on määratletud käesoleva eeskirja punktis 2.3;
               
            
                  1.1.2.
               
               
                  kaitseseadme aktiveerimis- ja desaktiveerimisvahend, mille puhul kasutatakse võtit;
               
            
                  1.1.3.
               
               
                  vahend, mille abil pannakse roolivõll pöörlema sõiduki kaitseseadme suhtes.
               
            2.   KATSEMEETOD
      2.1.   Kaitseseadmega varustatud roolimehhanismi näidis kinnitatakse punktis 1.1.1. nimetatud seadeldisele.
      2.2.   Katsemenetluse tsükkel koosneb järgmistest toimingutest.
      2.2.1.   Lähteasend
      Kaitseseade lülitatakse välja ja roolivõll pööratakse kaitseseadme sisselülitamist takistavasse asendisse.
      2.2.2.   Aktiveerimisasendisse seadmine
      Kaitseseade viiakse võtme abil desaktiveeritud olekust aktiveeritud olekusse.
      2.2.3.   Aktiveeritud asend
      Roolivõll pannakse pöörlema nii, et sellele mõjuv pöörlemismoment kaitseseadme sisselülitamise hetkel on 5,88 Nm ± 0,25.
      2.2.4.   Desaktiveeritud asend
      Kaitseseade desaktiveeritakse tavapäraste vahenditega, väljalülitamise hõlbustamiseks viiakse pöördemoment nullini.
      2.2.5.   Tagasipöördumine
      Roolivõll pööratakse kaitseseadme sisselülitamist takistavasse asendisse.
      2.2.6.   Pöörlemine vastassuunas
      Korratakse punktides 2.2.2, 2.2.3, 2.2.4 ja 2.2.5 kirjeldatud toiminguid, kuid roolivõll pannakse pöörlema vastassuunas.
      2.2.7.   Ajavahemik seadme kahe järjestikuse sisselülitamise vahel peab olema vähemalt 10 sekundit.
      2.3.   Rikkekatse tsüklit korratakse käesoleva eeskirja punktis 6.4. kindlaksmääratud arv kordi.